बचने के लिए कार भगाई, टक्कर होने के बाद छोड़कर भागे; पीछा कर दबोचे
Firing Police Gangsters Amritsar | Gangster Arrest Weapons Recover Encounter Video पंजाब के अमृतसर में पुलिस और गैंगस्टरों के बीच फायरिंग हुई है। टक्कर के बाद गैंगस्टरों को कार छोड़ कर भागना पड़ा।
पंजाब के अमृतसर में पुलिस और गैंगस्टरों के बीच फायरिंग हुई है। पुलिस से बचने के लिए उन्होंने अपनी गाड़ी भागने की कोशिश की। तंग गलियां होने की वजह से उनकी गाड़ी की दूसरी गाड़ियों से टक्कर हो गई। बाद में वे मौके पर कार छोड़कर फरार हो गए। पुलिस ने पीछा करते हुए दोनों को काबू कर लिया।
घटना अमृतसर के 88 फीट रोड की है। शाम के वक्त पुलिस को गैंगस्टरों के एक वरना कार में घूमने की जानकारी मिली थी। जिसके बाद पुलिस ने आरोपियों का पीछा करना शुरू कर दिया। पुलिस से बचते हुए दोनों गैंगस्टर 88 फीट रोड़ की तंग गलियों में पहुंच गए। जहां खड़ी गाड़ियों में कार की टक्कर हो गई।
कार छोड़कर भागे गैंगस्टर
पुलिस के साथ हो रही फायरिंग से बचने के लिए गैंगस्टर अपनी कार को गली के बीच में ही छोड़ कर फरार हो गए। पुलिस ने भी उनका पैदल पीछा करना शुरू किया। कुछ कदम की दूरी पर ही पुलिस ने दोनों गैंगस्टरों को पकड़ लिया है।
पुलिस ने दोनों से दो पिस्टल पकड़ीं
पुलिस ने गैंगस्टरों को पकड़ तलाशी ली तो आरोपियों से 2 पिस्टल बरामद की है। पुलिस आरोपियों से पूछताछ कर रही है। पुलिस का कहना है कि पूछताछ के बाद पुलिस कमिश्नर खुद पकड़े गए गैंगस्टरों की जानकारियां सांझा करेंगे।